
6 Αυγούστου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 3216 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κανονισμός Σπουδών του ΠΜΣ: «Διαχείριση και 
Ανάδειξη Πολιτιστικής Πληροφορίας» του Τμήμα¬ 
τος Αρχειονομίας, Βιβλιοθηκονομίας και Μουσει- 
ολογίαςτου Ιονίου Πανεπιστημίου. 

2 Καθορισμός γνωστικού αντικειμένου της Μετα- 
ξούλας Μανικάρου του Δημητρίου, μέλους Εργα¬ 
στηριακού Διδακτικού Προσωπικού (Ε.ΔΙ.Π.) του 
Παιδαγωγικού Τμήματος Δημοτικής Εκπαίδευ¬ 
σης, της Σχολής Επιστημών Αγωγής του Πανεπι¬ 
στημίου Ιωαννίνων. 

ΔΙΟΡΘΩΣΕΙΣ ΣΦΑΛΜΑΤΩΝ 

3 Διόρθωση σφάλματος στην 72039/Ν1/7-5-2018 
απόφαση του Υπουργού Παιδείας Έρευνας και 
Θρησκευμάτων, που δημοσιεύτηκε στο ΦΕΚ1799/ 
21-5-2018 (τ. Β'). 


ΑΠΟΦΑΣΕΙΣ 

Αριθμ. ΠΡΥΤ/2497 (1) 

Κανονισμός Σπουδών του ΠΜΣ: «Διαχείριση και 
Ανάδειξη Πολιτιστικής Πληροφορίας» του Τμή¬ 
ματος Αρχειονομίας, Βιβλιοθηκονομίας και Μου- 
σειολογίας του Ιονίου Πανεπιστημίου. 

Η ΣΥΓΚΛΗΤΟΣ 

ΤΟΥ ΙΟΝΙΟΥ ΠΑΝΕΠΙΣΤΗΜΙΟΥ 

Έχοντας υπόψη: 

1. Τις διατάξεις του π.δ. 83/1984 (ΦΕΚ Α'31) «Ίδρυση 
Πανεπιστημίου Αιγαίου, Ιονίου Πανεπιστημίου και Πα¬ 
νεπιστημίου Θεσσαλίας», όπως ισχύει. 

2. Τις διατάξεις της παρ. 1 του άρθρου 45 και της παρ. 
6, περ. β), του άρθρου 85 του ν.4485/2017 ΦΕΚ 114/Α7 
04-08-2017 «Οργάνωση και λειτουργία... και άλλες δια¬ 
τάξεις». 

3. Την υπ' αριθμ. πρωτ. 163204/Ζ1 /29-9-2017 Εγκύκλιο 
του Υπουργείου Παιδείας, Έρευνας και Θρησκευμάτων, 
με θέμα: Εφαρμογή των διατάξεων του ν. 4485/2017 
(Α' 114) για θέματα μεταπτυχιακών σπουδών και εκπό¬ 
νησης διδακτορικών διατριβών -Λοιπά θέματα (ΑΔΑ: 
ΨΙΜΖ4653ΠΣ-0Ρ2), 


4. Την απόφαση της 12ης/09-05-2018 συνεδρίασης 
της Συνέλευσης του Τμήματος Αρχειονομίας, Βιβλιοθη¬ 
κονομίας και Μουσειολογίαςτου Ιονίου Πανεπιστημίου, 
με την οποία καταρτίστηκε ο Κανονισμός Σπουδών του 
ΠΜΣ: «Διαχείριση και Ανάδειξη Πολιτιστικής Πληροφο¬ 
ρίας» του εν λόγω Τμήματος. 

5. Την Απόφαση της 18ης/05-07-2018 Συνεδρίασης 
της Συγκλήτου του Ιονίου Πανεπιστημίου, με την οποία 
εγκρίθηκε ο εν λόγω Κανονισμός. 

6. Το γεγονός ότι από την εφαρμογή των διατάξεων της 
παρούσης απόφασης δεν προκαλείται δαπάνη σε βάρος 
του κρατικού προϋπολογισμού, αποφασίζει: 

Εγκρίνει τον Κανονισμό Σπουδών του ΠΜΣ: «Διαχείρι¬ 
ση και Ανάδειξη Πολιτιστικής Πληροφορίας»τουΤμήμα- 
τος Αρχειονομίας, Βιβλιοθηκονομίας και Μουσειολογίας 
του Ιονίου Πανεπιστημίου, ως ακολούθως: 

ΚΑΝΟΝΙΣΜΟΣ 

ΤΟΥ ΜΕΤΑΠΤΥΧΙΑΚΟΥ ΠΡΟΓΡΑΜΜΑΤΟΣ 

«ΔΙΑΧΕΙΡΙΣΗ ΚΑΙ ΑΝΑΔΕΙΞΗ ΠΟΛΙΤΙΣΤΙΚΗΣ 

ΠΛΗΡΟΦΟΡΙΑΣ» («ΜΑΝΑΟΕΜΕΝΤ ΟΓ 

<:υιτυκΑΕ ινεοκματιον») 

ΠΕΡΙΕΧΟΜΕΝΑ 

Άρθρο 1: Γενικές Διατάξεις 

Άρθρο 2: Όργανα του ΠΜΣ 

Άρθρο 3: Τίτλος Σπουδών 

Άρθρο 4: Δομή και Μαθήματα του ΠΜΣ. 

Άρθρο 5: Διάρκεια σπουδών του Π.Μ.Σ 
Άρθρο 6: Διδακτικό Προσωπικό 
Άρθρο 7: Αριθμός Μεταπτυχιακών Φοιτητών για τη 
Διασφάλιση της Ποιότητας 
Άρθρο 8: Προκήρυξη θέσεων - Προϋποθέσεις Συμ¬ 
μετοχής 

Άρθρο 9: Διαδικασία επιλογής φοιτητών για το Π.Μ.Σ 
Άρθρο 10: Κριτήρια επιλογήςτων φοιτητών στο Π.Μ.Σ 
Άρθρο 11: Παράταση φοίτησης μεταπτυχιακών φοι¬ 
τητών 

Άρθρο 12: Αναστολή φοίτησης μεταπτυχιακών φοι¬ 
τητών 

Άρθρο 13: Διδασκαλία, φοίτηση, εξετάσεις 
Άρθρο 14: Μεταπτυχιακή Διπλωματική Εργασία 
Άρθρο 15: Βαθμολογία 

Άρθρο 16: Προϋποθέσεις για τη λήψη του Π.Μ.Σ 
Άρθρο 17: Υποχρεώσεις φοιτητών του Π.Μ.Σ 
Άρθρο 18: Μεταβατικές διατάξεις 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 3216/06.08.2018 


ΣΥΝΤΟΜΟΓΡΑΦΙΕΣ 

Π.Μ.Σ.: Πρόγραμμα Μεταπτυχιακών Σπουδών 

Σ.Ε.: Συντονιστική Επιτροπή 

Ε.Α.Υ.: Επιτροπή Αξιολόγησης Υποψηφίων 

Δ.Μ.Σ.: Δίπλωμα Μεταπτυχιακών Σπουδών 

Άρθρο 1: 

Γενικές Διατάξεις 

1. Στο Τμήμα Αρχειονομίας, Βιβλιοθηκονομίας και 
Μουσειολογίας, του Ιονίου Πανεπιστημίου λειτουργεί 
από το ακαδημαϊκό έτος 2018-2019 Πρόγραμμα Μετα¬ 
πτυχιακών Σπουδών (Π.Μ.Σ.) με τίτλο «Διαχείριση και 
ανάδειξη πολιτιστικής πληροφορίας» («Μ3Π39θηηθηΐοίς 
υΙΐυΓ3ΐίπίοππ3ΐίοη») (ΦΕΚ 1500/02.05.2018, τ. Β') με έδρα 
τοΤμήμα Αρχειονομίας, Βιβλιοθηκονομίας και Μουσειο- 
λογίαςτου Ιονίου Πανεπιστημίου, στην Κέρκυρα. 

2. Το Π.Μ.Σ. απονέμει στους αποφοίτους Δίπλωμα 
Μεταπτυχιακών Σπουδών (Δ.Μ.Σ.) στη ««Διαχείριση και 
ανάδειξη πολιτιστικής πληροφορίας» («Μ3Π39θΐπθηΐοί 
ευΙΐυΓ3ΐίηίοηπ3ΐίοη»). 

3. Η δομή, η οργάνωση και η λειτουργία του Π.Μ.Σ. 
διέπεται από τις διατάξεις των σχετικών νόμων και 
Υπουργικών Αποφάσεων. Επίσης εναρμονίζεται με τις 
αποφάσεις της Συγκλήτου του Ιονίου Πανεπιστημίου 
και την κείμενη νομοθεσία. 

Άρθρο 2: 

Όργανα του Π.Μ.Σ. 

Για την οργάνωση και τη λειτουργία του Π.Μ.Σ. του 
Τμήματος, αρμόδια όργανα είναι τα εξής: 

1. Η Συνέλευση του Τμήματος η οποία είναι αρμόδια: 
ί. για τον ορισμό του Διευθυντή και του Αναπληρωτή Δι¬ 
ευθυντή του Π.Μ.Σ. ίί. για τον ορισμό της Συντονιστικής 
Επιτροπής (Σ.Ε.) του Π.Μ.Σ., μέλη της οποίας είναι ο Δι¬ 
ευθυντής και ο Αν. Διευθυντής ίϋ. για τον ορισμό του Επι- 
βλέποντα και των υπόλοιπων δύο μελών της Τριμελούς 
Εξεταστικής Επιτροπής κάθε Διπλωματικής Εργασίας του 
Π.Μ.Σ. ίί. για τον ορισμό των Επιτροπών Αξιολόγησης 
Υποψηφίων (Ε.Α.Υ.) ίϋ. για την επικύρωση των πινάκων 
των επιτυχόντων ίν. για την ανάθεση της διδασκαλίας 
μαθημάτων του Π.Μ.Σ., όπως ο νόμος ορίζει ν. για την 
απονομή μεταπτυχιακών διπλωμάτων νί. για την έγκριση 
της ανάθεσης των Διπλωματικών Εργασιών, νϋ.για τον κα¬ 
θορισμό των ημερομηνιών έναρξης και λήξης των μαθη¬ 
μάτων καθώς και τις εξεταστικές περιόδους, νίϋ. για κάθε 
άλλο θέμα που προβλέπεται από επιμέρους διατάξεις 

2.0 Διευθυντής του Π.Μ.Σ. ί. Ο Διευθυντής του Π.Μ.Σ. 
ανήκει στη βαθμίδα του Καθηγητή ή του Αναπληρωτή 
Καθηγητή και ορίζεται από τη Συνέλευση για διετή θη¬ 
τεία με δυνατότητα μίας ανανέωσης, Μ. Ο Διευθυντής του 
Π.Μ.Σ. προεδρεύει της Σ.Ε. και εισηγείται στη Συνέλευση 
κάθε θέμα που αφορά στην αποτελεσματική εφαρμογή 
του Π.Μ.Σ. ίϋ. Ο Αν. Διευθυντής επίσης ανήκει τη βαθμίδα 
του Καθηγητή ή του Αναπληρωτή Καθηγητή και ορίζε¬ 
ται από τη Συνέλευση για διετή θητεία με δυνατότητα 
ανανέωσης. Αναπληρώνει τον Διευθυντή σε όλα του τα 
καθήκοντα σε περίπτωση κωλύματος. 

3. Η Συντονιστική Επιτροπή (Σ.Ε.) του Π.Μ.Σ. ί. Η Σ.Ε. 
ορίζεται από τη Συνέλευση και απαρτίζεται από πέντε 
μέλη Δ.Ε.Π. του Τμήματος, τα οποία έχουν αναλάβει μετα¬ 
πτυχιακό διδακτικό έργο. ϋ. Μέλη της Σ.Ε. είναι ο Διευθυ¬ 


ντής και ο Αν. Διευθυντής του Π.Μ.Σ. ίϋ. Ο Διευθυντήςτου 
Π.Μ.Σ. προεδρεύει της Σ.Ε. ίν. Τα μέλη της Σ.Ε. ορίζονται 
από τη Συνέλευση, για δύο χρόνια, με δυνατότητα ανα¬ 
νέωσης της θητείας τους. ν. Η Σ.Ε. είναι αρμόδια: (1) για 
την παρακολούθηση και τον συντονισμό της λειτουργίας 
του Π.Μ.Σ. (2) για την εισήγηση στη Συνέλευση των προς 
επιλογή μεταπτυχιακών φοιτητών μετά από προτάσεις 
των Ε.Α.Υ. (3) για την εισήγηση θεμάτων σχετικών με το 
Π.Μ.Σ. στη Συνέλευση με τον Διευθυντή να αναλαμβάνει 
την επιμέλεια της εισήγησης. 

4. Η Σύγκλητος του Ιονίου Πανεπιστημίου και οποιο- 
δήποτε άλλο όργανο του ιδρύματος ορίζεται από τις 
αποφάσεις της καθώς και από τον νόμο. 

Άρθρο 3: 

Τίτλος Σπουδών 

1. Ο τίτλος σπουδών του Π.Μ.Σ. είναι δημόσιο έγγρα¬ 
φο. Ο τύπος του ορίζεται με απόφαση της Συγκλήτου του 
Ιονίου Πανεπιστημίου. Στον τίτλο σπουδών του Π.Μ.Σ 
αναφέρονταιτο όνοματουΤμήματος, η Σχολή και οτίτ- 
λος καθώς και όσα πρόσθετα στοιχεία ορίζονται από 
την ισχύουσα νομοθεσία και τις κείμενες διατάξεις και 
τις αποφάσεις της Συγκλήτου του Ιονίου Πανεπιστημίου. 

2. Το τελετουργικό αποφοίτησης ακολουθεί το τυπικό 
που ορίζεται από τις σχετικές αποφάσεις της Συγκλήτου 
του Ιονίου Πανεπιστημίου. 

3. Η απονομή του Δ.Μ.Σ. είναι αρμοδιότητα της Συ¬ 
νέλευσης. Εφόσον ο μεταπτυχιακός φοιτητής έχει εκ¬ 
πληρώσει όλες του τις υποχρεώσεις, η Γραμματεία 
ενημερώνει τον Πρόεδρο τουΤμήματος ο οποίος θέτει 
στη Συνέλευση το θέμα της απονομής του Δ.Μ.Σ. στον 
φοιτητή. Πριν την ημερομηνία της απονομής και μετά τη 
σχετική απόφαση της Συνέλευσης, η Γραμματεία μπο¬ 
ρεί να χορηγεί στον φοιτητή βεβαίωση περάτωσης των 
σπουδών του στο Π.Μ.Σ. κατόπιν έγγραφης αίτησης του. 
Εφόσον ο απόφοιτος το αιτηθεί, του χορηγείται παράρ¬ 
τημα διπλώματος στην Αγγλική Γλώσσα. 

Άρθρο 4: 

Δομή και Μαθήματα του Π.Μ.Σ. 

Ι.Το Πρόγραμμα Μαθημάτων περιλαμβάνει τρία εξά¬ 
μηνα, τα δύο αφιερωμένα σε μαθήματα και ένα στην εκ¬ 
πόνηση μεταπτυχιακής (διπλωματικής) εργασίας.Το σύ¬ 
νολο των Πιστωτικών Μονάδων (Ε(ΙΤ5), που απαιτούνται 
για την απόκτηση Δ.Μ.Σ., ανέρχεται σε 90 Ε(ΙΤ5 μονάδες. 

2. Τα μαθήματα λαμβάνουν την μορφή σεμιναριακών 
διαλέξεων με υποχρεωτική για τους φοιτητές παρακο¬ 
λούθηση και διακρίνονται σε μαθήματα κορμού και μα¬ 
θήματα κατ'επιλογήν υποχρεωτικά. Σε κάθε εξάμηνο οι 
φοιτητές παρακολουθούν πέντε (5) μαθήματα [τέσσερα 
(4) υποχρεωτικά και ένα (1) επιλογής]. Συγκεκριμένα, ο 
φοιτητής πρέπει να συγκεντρώσει: α. σαράντα οκτώ (48) 
πιστωτικές μονάδες από την επιτυχή παρακολούθηση 
και αξιολόγηση οκτώ (8) μαθημάτων κορμού, β. δώδεκα 
(12) πιστωτικές μονάδες από την επιτυχή παρακολούθη¬ 
ση και αξιολόγηση δυο (2) κατ'επιλογήν υποχρεωτικών 
μαθημάτων και γ. τριάντα (30) πιστωτικές μονάδες από 
την εκπόνηση Μεταπτυχιακής Διπλωματικής Εργασίας, 
η οποία πραγματοποιείται κατά το Γ'εξάμηνο σπουδών. 
Τα μαθήματα του Π.Μ.Σ. καθορίζονται ως εξής: 

Μαθήματα Κορμού 
Α' Εξάμηνο 


ΜΑΘΗΜΑ 

ΕΈΤ5 

Ειδικά Ζητήματα Μουσειολογικής Έρευνας 

6 

Προσλήψεις της Αρχαιότητας και πολιτισμική 
μνήμη 

6 

Δίκαιο και Δεοντολογία Πολιτιστικής Πληροφο¬ 
ρίας 

6 

Πρότυπα Περιγραφής ΠολιτιστικώνΤεκμηρίων 

6 


ΒΈξάμηνο 


ΜΑΘΗΜΑ 

ΕΈΤ5 

Διοίκηση Πολιτιστικών Οργανισμών: εξωστρέ- 
φεια, συνεργασίες και στρατηγικές επικοινωνίας 

6 

Εκδοτική Βιομηχανία και Πληροφόρηση 

6 

Διαχείριση μεγάλης ποσότητας πληροφοριών 

6 

Μεθοδολογία επιστημονικής έρευνας - εκπόνη¬ 
ση διπλωματικής εργασίας 

6 


Μαθήματα Επιλογής 

(απαιτούνται τουλάχιστον 2 μαθήματα επιλογής) 


ΜΑΘΗΜΑ 

ΕΈΤ5 

Κοινωνιογλωσσολογία 

6 

Κοινωνικά Δίκτυα 

6 

Ειδικά ζητήματα διαχείρισης παλαιού και σπά¬ 
νιου υλικού 

6 

Πληροφοριακή συμπεριφορά, δημιουργικότητα 
και πολιτισμικές βιομηχανίες 

6 

Διαχείριση και τεκμηρίωση αρχειακής πληρο¬ 
φορίας 

6 

Θεσμοί και πληροφορία 

6 

Γ' Εξάμηνο 


ΜΑΘΗΜΑ 

ΕΈΤ5 

Διπλωματική-Μεταπτυχιακή Εργασία 

30 


Τα διδασκόμενα μαθήματα είναι εξαμηνιαία και κάθε 
κύκλος σπουδών που οδηγεί σε Μ.Δ.Σ περιλαμβάνει 
διδακτική παρακολούθηση (θεωρία, φροντιστηριακές 
ασκήσεις, σεμινάρια) και ενδεχόμενη ερευνητική απα¬ 
σχόληση. 

3. Ως γλώσσα διδασκαλίας ορίζεται η Ελληνική Γλώσ¬ 
σα. Μέρος του υλικού διδασκαλίας μπορεί να είναι στην 
Αγγλική Γλώσσα. Επιπρόσθετα, η συγγραφή των Διπλω¬ 
ματικών Εργασιών μπορεί να γίνει και στην Αγγλική 
Γλώσσα ύστερα από επιλογή του φοιτητή σε συνεννό¬ 
ηση με τον Επιβλέποντα καθηγητή. 

4. Δεν περιλαμβάνεται διδασκαλία μαθημάτων με 
μέσα εξ αποστάσεως εκπαίδευσης. 

5. Το σύνολο των πιστωτικών μονάδων για την από¬ 
κτηση του ΜΔΕ ανέρχεται σε 90 πιστωτικές μονάδες 
(Ε(ΙΤ5). Οι διδακτικές μονάδες Ε0Τ5 ανά εξάμηνο είναι 
30 Ε0Τ5. Στα εξάμηνα διδασκαλίας (πρώτο και δεύτε¬ 
ρο) οι 30 Ε0Τ5 μονάδες αντιστοιχούν σε 4 υποχρεωτικά 
μαθήματα και ένα μάθημα επιλογής. Στο Γ' ΕΞΑΜΗΝΟ 
εκπονείται η Διπλωματική Εργασία (30 Ε(ΙΤ5) 

6. Κάθε μάθημα διδάσκεται σε ένα εξάμηνο και έχει 
το μέγιστο τρεις (3) ώρες διδασκαλίας ανά εβδομάδα. Η 


διδασκαλία αυτή μπορεί να περιλαμβάνει θεωρία, φρο¬ 
ντιστήριο, εργαστήριο και σεμινάριο. 

7. Εφόσον πρόκειται να απουσιάσει κάποιος διδά¬ 
σκοντας και κάποιο μάθημα δεν πρόκειται να διδαχθεί, 
ενημερώνονται άμεσα οι φοιτητές και ο Διευθυντής του 
Π.Μ.Σ. και καθορίζεται η ημέρα και ώρα της αναπλήρω- 
σηςτου μαθήματος. 

8. Κατά το πρώτο και το δεύτερο ακαδημαϊκό εξά¬ 
μηνο απαιτείται η παρακολούθηση πέντε μαθημάτων, 
ί.Τα μαθήματα μπορούν να περιλαμβάνουν εκτός από 
θεωρητική διδασκαλία, παρακολούθηση και συμμετοχή 
σε εργαστηριακά μαθήματα και σεμινάρια, επισκέψεις 
σε βιβλιοθήκες, αρχεία, μουσεία κ.λπ.. ίί. Στο τέλος των 
εξαμήνων οι φοιτητές, εφόσον έχουν εκπληρώσει τις 
σχετικές μετά μαθήματα υποχρεώσεις τους, μπορούν να 
προσέλθουν στις εξετάσεις. Η εξέταση κάθε μαθήματος 
γίνεται γραπτά, με δυνατότητα εκπόνησης απαλλακτικών 
εργασιών. ίίί.Τα προσφερόμενα μαθήματα καθορίζονται 
κάθε φορά από τη Συνέλευση με μέριμνα ο συνολικός 
αριθμός πιστωτικών μονάδων (Ε(ΙΤ5) για κάθε διδακτι¬ 
κό εξάμηνο να είναι τουλάχιστον οι υποχρεωτικές 30 
πιστωτικές μονάδες (Ε(ΙΤ5). ίν. Είναι δυνατόν να υπάρξει 
μετακίνηση μαθημάτων ανάμεσα σε εξάμηνα μετά από 
απόφαση της Συνέλευσης. 

Άρθρο 5: 

Διάρκεια σπουδών του Π.Μ.Σ. 

Η ελάχιστη χρονική διάρκεια για την απονομή του με¬ 
ταπτυχιακού διπλώματος ειδίκευσης ορίζεται σε τρία (3) 
διδακτικά εξάμηνα. Κατά τα δύο πρώτα εξάμηνα πραγ¬ 
ματοποιείται διδασκαλία μαθημάτων και αξιολόγηση 
των φοιτητών. Κατά το τρίτο εξάμηνο πραγματοποιείται 
η εκπόνηση, συγγραφή και αξιολόγηση της μεταπτυχι¬ 
ακής διπλωματικής εργασίας. Η συνολική διάρκεια των 
σπουδών δεν μπορεί να είναι μεγαλύτερη των πέντε (5) 
διδακτικών εξαμήνων εφόσον παραταθεί ή ανασταλεί 
μετά από αιτήματα παράτασης ή αναστολής, αντίστοιχα, 
που περιγράφονται στη συνέχεια στον παρόντα κανονι¬ 
σμό. Δεν υπάρχει η δυνατότητα μερικής φοίτησης στο 
συγκεκριμένο Π.Μ.Σ. 

Άρθρο 6: 

Διδακτικό Προσωπικό 

1. Στο ΠΜΣ θα απασχοληθούν μέλη Δ.Ε.Π. και Ε.Ε.Π., 
Ε.ΔΙ.Π. και Ε.Τ.Ε.Π. ή αφυπηρετήσαντα μέλη Δ.Ε.Π. του 
Τμήματος Αρχειονομίας, Βιβλιοθηκονομίας και Μουσει- 
ολογίας ή διδάσκοντες σύμφωνα με το π.δ. 407/1980 (Α' 
112) ή το άρθρο 19 του ν. 1404/1983 (Α' 173) ή την παρ. 
7 του άρθρου 29 του ν. 4009/2011, μέλη Δ.Ε.Π. άλλων 
Τμημάτων του ιδίου Α.Ε.Ι ή άλλων Α.Ε.Ι ή ερευνητών από 
ερευνητικά κέντρα της ημεδαπής, όπως επίσης καταξι¬ 
ωμένοι επιστήμονες της αλλοδαπής που έχουν θέση ή 
προσόντα καθηγητή ή ερευνητή σε ερευνητικό κέντρο, 
καλλιτέχνες ή επιστήμονες αναγνωρισμένου κύρους με 
εξειδικευμένες γνώσεις ή σχετική εμπειρία στο γνωστικό 
αντικείμενο του Π.Μ.Σ., για την κάλυψη εκπαιδευτικών 
αναγκών του Π.Μ.Σ. σύμφωνα με τις διατάξεις του άρ¬ 
θρου 36 του ν. 4485/2017. 

2. Είναι δυνατό να προσκαλούνται επισκέπτες διδά¬ 
σκοντες ύστερα από σχετική απόφαση της Συνέλευσης. 

Άρθρο 7: 

Αριθμός Φοιτητών για τη Διασφάλιση 

της Ποιότητας 

1. Ο αριθμός μεταπτυχιακών που μπορεί να δεχτεί το 
Π.Μ.Σ. ανά ακαδημαϊκή χρονιά δεν μπορεί να υπερβαίνει 
τους είκοσι (20) φοιτητές. 

2. Προκειμένου για τη διασφάλιση της ποιότητας όλων 
των κύκλων σπουδών, ορίζονται τα ακόλουθα: ί. Ο συνο¬ 
λικός αριθμός μεταπτυχιακών φοιτητών του Τμήματος 
δεν μπορεί να υπερβαίνει το 20% του συνόλου των προ¬ 
πτυχιακών φοιτητών. 

ϋ. Ο συνολικός αριθμός των μεταπτυχιακών φοιτητών 
ανά διδάσκοντα δεν μπορεί να υπερβαίνει το 1,5% του 
συνόλου των προπτυχιακών φοιτητών. 

Άρθρο 8: 

Προκήρυξη θέσεων - Προϋποθέσεις Συμμετοχής 

1. Πριν το τέλος κάθε ακαδημαϊκού έτους η Συνέλευ¬ 
ση, με απόφασή της, προκηρύσσει σχετική με το Π.Μ.Σ. 
εκδήλωση ενδιαφέροντος για το επόμενο ακαδημαϊκό 
έτος. Η προκήρυξη δημοσιεύεται στον δικτυακό τόπο 
τουΤμήματος και ενδεχομένως και στον ημερήσιο τύπο. 

2. Στην προκήρυξη αναφέρονται: ί. ο μέγιστος αριθμός 
των φοιτητών που θα γίνουν αποδεκτοί στο Π.Μ.Σ. και 
ο οποίος δεν μπορεί να υπερβαίνει τους είκοσι (20) ϋ. οι 
προϋποθέσεις συμμετοχής υποψηφίων μεταπτυχιακών 
φοιτητών στη διαδικασία επιλογής Μι. τα δικαιολογητικά, 
που πρέπει να υποβληθούν ίν. οι προθεσμίες υποβολής 
των δικαιολογητικών και η ακριβής διεύθυνση στην 
οποία πρέπει αυτά να υποβληθούν ν. Τα μαθήματα και 
η εξεταστέα ύλη των μαθημάτων στα οποία προβλέπεται 
να εξεταστούν οι υποψήφιοι νί. Οι διαδικασίες επιλογής, 
καθώς και τα κριτήρια επιλογής των μεταπτυχιακών φοι¬ 
τητών, νϋ. κάθε άλλη λεπτομέρεια που η Συνέλευση θα 
κρίνει αναγκαία και η οποία θα διευκολύνει τη διαδικασία 
επιλογής των υποψηφίων μεταπτυχιακών φοιτητών 

3. Απαραίτητες προϋποθέσεις συμμετοχής στο Π.Μ.Σ. 
είναι οι εξής: ί. Στο Π.Μ.Σ. θα γίνονται δεκτοί κάτοχοι 
τίτλου πρώτου κύκλου σπουδών Α.Ε.Ι. της ημεδαπής ή 
ομοταγών ιδρυμάτων της αλλοδαπής σύμφωνα με τις δι¬ 
ατάξεις του άρθρου 34 του ν. 4485/2017. Προτεραιότητα 
δίδεται σε πτυχιούχους Α. του Τμήματος Αρχειονομίας, 
Βιβλιοθηκονομίας και Μουσειολογίας, Β. Φιλοσοφικών 
Σχολών, Γ. Διοίκησης και Οικονομίας, Δ. Νομικών Σχολών, 
Ε. Πληροφορικής, ΣΤ. ΑΣΚΤ, Τεχνών Ήχου και Εικόνας, 
Μουσικών Σπουδών, Ζ. Παιδαγωγικών Σχολών, Πανε¬ 
πιστημίων της ημεδαπής, καθώς και αναγνωρισμένων 
ομοταγών ιδρυμάτων της αλλοδαπής, όπως και πτυχι- 
ούχοιΤμημάτωνΤΕΙ συναφούς γνωστικού αντικειμένου. 

4. Τα δικαιολογητικά που πρέπει να υποβάλουν οι υπο¬ 
ψήφιοι είναι τα εξής: ί. Έντυπη αίτηση υποψηφιότητας 
η. Δύο (2) φωτογραφίες τύπου αστυνομικής ταυτότητας 
Μί. Αντίγραφο πτυχίου νομίμως επικυρωμένο ίν. Αντί¬ 
γραφο αναλυτικής βαθμολογίας νομίμως επικυρωμένο 
ν. Αναγνώριση από το ΔΟΑΤΑΠ ή ΔΙΚΑΤΣΑ των τίτλων 
σπουδών από ΑΕΙ της αλλοδαπής νί. Αναλυτικό βιογρα- 
φικό σημείωμα, συνοδευόμενο από μια δήλωση σκοπού 
και κινήτρων για μεταπτυχιακές σπουδές, νϋ. Αποδει¬ 
κτικά επαγγελματικής ή ερευνητικής εμπειρίας, εφόσον 


υπάρχουν νίϋ. Δύο (2) τουλάχιστον συστατικές επιστο¬ 
λές σε σφραγισμένο φάκελο ίχ. Πιστοποιητικό γνώσης 
της αγγλικής γλώσσας, νομίμως επικυρωμένο, επιπέδου 
τουλάχιστον Β2, Οι αλλοδαποί υποψήφιοι θα πρέπει 
να έχουν γνώση της ελληνικής γλώσσας, χ. Αντίγραφο 
αστυνομικής ταυτότητας, χί. Ανάτυπα δημοσιεύσεων 
σε επιστημονικά περιοδικά, αντίγραφα επιστημονικών 
δημοσιεύσεων, εφόσον υπάρχουν χϋ. Κάθε άλλο στοιχείο 
που κατά τη γνώμη του υποψηφίου θα συμβάλει στην 
πληρέστερη αξιολόγησή του. 

Άρθρο 9: 

Διαδικασία επιλογής φοιτητών για το Π.Μ.Σ. 

1. Η Συνέλευση ορίζει την Επιτροπή Αξιολόγησης 
Υποψηφίων (Ε.Α.Υ.) του Π.Μ.Σ. ί) Η επιτροπή αυτή απαρ¬ 
τίζεται από μέλη Δ.Ε.Π. του Τμήματος που διδάσκουν 
στο Π.Μ.Σ., ϋ) Τα μέλη της Ε.Α.Υ. είναι υπεύθυνα για τη 
διεκπεραίωση των προσωπικών συνεντεύξεων και τη 
συνολική αξιολόγηση των υποψηφίων. 

2. Η Γραμματεία του Τμήματος παραλαμβάνει τις αιτή¬ 
σεις και τα δικαιολογητικά που υποβάλλουν οι υποψήφιοι 
μεταπτυχιακοί φοιτητές, μέσα στις προθεσμίες που προ- 
βλέπονται από την προκήρυξη. Τα δικαιολογητικά που 
κατατίθενται από τους υποψηφίους πρέπει να είναι πλήρη, 
όπως αυτά προβλέπονται στη σχετική προκήρυξη.Τυχόν 
δικαιολογητικά που δεν προσκομίζονται με την αίτηση 
(τίτλοι πτυχίων, κ.λπ.), πρέπει να αναφέρονται αναλυτικά 
σε υπεύθυνη δήλωση του υποψηφίου με τη δέσμευση 
ότι θα προσκομιστούν αργότερα.Τα δικαιολογητικά αυτά 
θα ληφθούν υπόψη μόνο εάν προσκομισθούν μέχρι την 
ημέρα που θα συνεδριάσει η Επιτροπή Αξιολόγησης. 

3. Η Γραμματεία του Τμήματος ελέγχει την εγκυρότητα 
και την πληρότητα των δικαιολογητικών κάθε υποψηφί¬ 
ου, συντάσσει αναλυτικούς πίνακες υποψηφίων μεταπτυ¬ 
χιακών φοιτητών και τους διαβιβάζει στην Σ.Ε. 

4. Η Σ.Ε., αφού παραλάβει από τη Γραμματεία τον πί¬ 
νακα των υποψηφίων, καθορίζει ημερομηνίες γραπτής 
εξέτασης των υποψηφίων, η οποία θα πρέπει να προη¬ 
γείται κατά εύλογο χρονικό διάστημα της έναρξης των 
μαθημάτων. Εξαιρέσεις είναι δυνατές σε περιπτώσεις 
έγκυρης και αιτιολογημένης δήλωσης της αδυναμίας 
των υποψηφίων να προσέλθουν συγκεκριμένη ημέρα 
και για τις οποίες αποφασίζει η Σ.Ε. ή δικαιολογημένου 
αιτήματος μέλους της Ε.Α.Υ. 

5.. Η Σ.Ε. προωθεί στα μέλη της Ε.Α.Υ. τα στοιχεία των 
φακέλων των υποψηφίων. 

6. Οι υποψήφιοι καλούνται σε γραπτή εξέταση και 
υποχρεωτική (δια ζώσης) συνέντευξη. Για την επιλογή 
των φοιτητών Α. διενεργείται γραπτή εξέταση σε ένα 
μάθημα, το οποίο -μαζί με την εξεταστέα ύλη- περιλαμ¬ 
βάνεται στην προκήρυξη εκδήλωσης ενδιαφέροντος. 
Η Γ.Σ. ορίζει τους δυο εξεταστές συναφούς γνωστικού 
αντικειμένου, οι οποίοι με τη σειρά τους εισηγούνται 
την εξεταστέα ύλη. Β. διενεργείται συνέντευξη ενώπιον 
τριμελούς επιτροπής, η οποία αποφασίζεται από τη Γ.Σ. 
τουΤμήματος 

7. Η Ε.Α.Υ. καταρτίζει αξιολογική λίστα για όλους τους 
υποψηφίους σύμφωνα με τα οριζόμενα στον παρόντα 
κανονισμό τεκμηριωμένη για όλα τα πεδία αξιολόγησης 
και την προωθεί στην Σ.Ε.. 

8. Η Σ.Ε., αφού λάβει την αξιολογική λίστα, ελέγχει τον 
τρόπο με τον οποίο έγινε η διαδικασία και καταρτίζει τον 
τελικό αξιολογικό πίνακα και τον πίνακα των επιτυχό- 
ντων και επιλαχόντων. Οι παραπάνω πίνακες, με μέριμνα 
του Διευθυντή του Π.Μ.Σ., διαβιβάζονται στη Συνέλευση 
για επικύρωση καθώς για να επιληφθεί οποιοσδήποτε 
επιμέρους ζητήματος έχει προκύψει, όπως ισοβαθμού- 
ντες υποψήφιοι κ.λπ. 

9. Η Συνέλευση επικυρώνει τον αξιολογικό πίνακα 
επιτυχόντων και επιλαχόντων. Σε περιπτώσεις ισοβαθ¬ 
μίας, η Συνέλευση καθορίζει τον τρόπο εισαγωγής των 
ισοβαθμούντων υποψηφίων. 

10. Ο πίνακας των επιτυχόντων, μετά την επικύρωση 
τους από τη Συνέλευση, αναρτάται σε ηλεκτρονική μορ¬ 
φή στην ιστοσελίδα του Τμήματος. Οι επιτυχόντες ειδο¬ 
ποιούνται να εγγραφούν στο Π.Μ.Σ. σε συγκεκριμένο 
χρονικό διάστημα, που καθορίζεται από τη Συνέλευση. 
Υποψήφιος που δεν θα εγγράφει μέσα στο προκαθορι¬ 
σμένο χρονικό διάστημα χάνει το δικαίωμα εγγραφής 
στο Π.Μ.Σ., εκτός αν με αίτηση του προς τη Συνέλευση 
επικαλεστεί λόγους ανώτερης βίας ή σοβαρής ασθένειας 
τους οποίους και θα αποδεικνύει. Στην περίπτωση αυτή, 
η Συνέλευση εξετάζει τους λόγους που επικαλείται ο υπο¬ 
ψήφιος και αποφασίζει σχετικά. Η αίτηση αυτή θα πρέπει 
υποχρεωτικά να κατατεθεί μέσα σε χρονικό διάστημα όχι 
μεγαλύτερο του ενός μήνα από την καταληκτική ημε¬ 
ρομηνία εγγραφής. Στην περίπτωση που το αίτημα του 
υποψηφίου γίνει δεκτό και ο ίδιος δεν συμπληρώνει τον 
απαραίτητο αριθμό παρακολουθήσεων που προβλέπει 
ο παρών κανονισμός, τότε μπορεί να αιτηθεί παράταση 
με βάση τα σχετικά οριζόμενα περί παρατάσεων του 
παρόντος κανονισμού. 

11. Η Γραμματεία του Τμήματος έχει στη διάθεσή της 
τους αξιολογικούς πίνακες των υποψηφίων και δίδει πλη¬ 
ροφορίες στους ίδιους τους υποψήφιους για την απόδοσή 
τους. Ένσταση κατά των πινάκων επιτυχίας μπορεί να γίνει 
μέσα σε δέκα ημέρες από την ημερομηνία ανακοίνωσης 
των πινάκων. Η ένσταση, στην οποία ο υποψήφιος πρέπει 
να επικαλείται συγκεκριμένους λόγους, κρίνεται τελεσίδι¬ 
κα κατά την επόμενη συνεδρίαση της Συνέλευσης. 

Άρθρο 10: 

Κριτήρια επιλογής των φοιτητών στο Π.Μ.Σ. 

Για την επιλογή των φοιτητών στο Π.Μ.Σ. 

λαμβάνονται υπόψη τα εξής κριτήρια: 

1. Σε ποσοστό 40% ο βαθμός της γραπτής εξέτασης 
(σε κλίμακα με άριστα το 10) του υποψηφίου. 

2. Σε ποσοστό 10% ο βαθμός πτυχίου του υποψηφίου. 

3. Σε ποσοστό 10% η πρότερη ερευνητική ενασχόληση 
του υποψηφίου με κάποιο συναφή τομέα της επιστήμης, 
καθώς επίσης και βραβεία, διακρίσεις κ.λπ. (σε κλίμακα 
με άριστα το 10 ανάλογα με την ποιότητα της έρευνας 
και τη συσχέτιση με τα αντικείμενα του Π.Μ.Σ.) 

4. Σε ποσοστό 20% η αξιολόγηση του υποψηφίου κατά 
τη συνέντευξη (σε κλίμακα με άριστα το 10) 

5. Σε ποσοστό 10% η εργασιακή εμπειρία του υποψη¬ 
φίου (σε κλίμακα με άριστα το 10), όπως αυτή τεκμαίρε- 
ται τόσο από το βιογραφικό όσο και από τη συνέντευξη 
του υποψηφίου. 


6. Σε ποσοστό 5% η γνώση άλλων ξένων γλωσσών, 

7. Σε ποσοστό 5% η κατοχή δεύτερου πτυχίου. 

Άρθρο 11: 

Παράταση φοίτησης μεταπτυχιακών φοιτητών 

1. Φοιτητής ο οποίος προτίθεται να παρατείνει τη φοί¬ 
τηση του πέρα των τριών (3) εξαμήνων, οφείλει να το 
αιτηθεί πριν το τέλος του τρίτου (3ου) εξαμήνου φοί¬ 
τησής του με αναλυτικά αιτιολογημένο αίτημα προς τη 
Συνέλευση μέσω της ΓραμματείαςτουΤμήματος η οποία 
ενημερώνει τη Σ.Ε. Η όποια παράταση δεν θα υπερβαίνει 
συνολικά τα δύο (2) διδακτικά εξάμηνα. 

2. Στην περίπτωση που το Π.Μ.Σ. δεν πραγματοποιηθεί 
ξανά σε μελλοντικό χρόνο τότε ο οποιοσδήποτε φοιτη¬ 
τής που δεν έχει περατώσει τις σπουδές του, ακόμα και 
αν έχει λάβει παράταση της φοίτησης του, δεν αποφοιτά 
από το Π.Μ.Σ. 

3. Φοιτητής που έχει περισσότερες από 40% απουσίες 
στο σύνολο των μαθημάτων δεν δικαιούται παράτασης. 

4. Ημερομηνία έναρξης σπουδών θεωρείται η τελευ¬ 
ταία ημέρα εγγραφών στο Π.Μ.Σ. του πρώτου ακαδη¬ 
μαϊκού εξαμήνου, ενώ καταληκτική ημερομηνία των 
σπουδών θεωρείται η τελευταία ημέρα του τελευταίου 
υποχρεωτικού ακαδημαϊκού εξαμήνου. Σε περίπτωση 
παράτασης ή/και αναστολής, κατά το παρόν άρθρο και 
το άρθρο που αφορά στην αναστολή φοίτησης, κατα¬ 
ληκτική ημερομηνία θεωρείται η τελευταία μέρα του 
τελευταίου ακαδημαϊκού εξαμήνου φοίτησης. 

Άρθρο 12: 

Αναστολή φοίτησης μεταπτυχιακών φοιτητών 

1. Κάθε μεταπτυχιακός φοιτητής έχει δικαίωμα να ζη¬ 
τήσει, με αιτιολογημένη αίτησή του, άδεια αναστολής 
της φοίτησής του, της παρακολούθησης των μαθημάτων 
και της εκπόνησης της Διπλωματικής του Εργασίας. Η 
άδεια χορηγείται με απόφαση της Συνέλευσης, αφορά 
ακέραιο αριθμό εξαμήνων, δίνεται μόνο μια φορά και δεν 
μπορεί να είναι μεγαλύτερης διάρκειας των δύο (2) ακα¬ 
δημαϊκών εξαμήνων. Άδεια αναστολής φοίτησης μπορεί 
να χορηγηθεί μόνο σε φοιτητές που εκπληρώνουν τη 
στρατιωτική τους θητεία, σε φοιτήτριες που βρίσκονται 
σε στάδιο κύησης ή σε περιπτώσεις παρατεταμένης 
ασθένειας. Στις δύο τελευταίες περιπτώσεις, απαιτεί¬ 
ται έγγραφο που να πιστοποιεί την κύηση ή ασθένεια. 
Επίσης, απαιτείται σχετικό έγγραφο για τη στρατιωτική 
θητεία. Για την περίπτωση της ασθένειας το έγγραφο θα 
πρέπει να προέρχεται από δημόσιο νοσηλευτικό ίδρυμα. 

2. Ο μεταπτυχιακός φοιτητής που παίρνει άδεια ανα¬ 
στολής φοίτησης, όταν επαναλάβει τη φοίτησή του, 
υπάγεται στο καθεστώς φοίτησης του τρέχοντος έτους 
και είναι υποχρεωμένος να παρακολουθήσει όλα τα 
μαθήματα, εργαστήρια, σεμινάρια, κ.λπ., στα οποία δεν 
είχε αξιολογηθεί επιτυχώς πριν από την αναστολή της 
φοίτησής του. Σε περίπτωση αλλαγής του προγράμματος 
σπουδών, η Συνέλευση αποφασίζει σχετικά με τα μαθή¬ 
ματα που υποχρεούται να παρακολουθήσει ο φοιτητής. 

3.0 χρόνος αναστολής φοίτησης του μεταπτυχιακού 
φοιτητή δεν υπολογίζεται στη συνολική χρονική διάρ¬ 
κεια φοίτησης. Όμως, ο συνολικός χρόνος σπουδών 

συμπεριλαμβανομένου του χρόνου παράτασης και 
αναστολής φοίτησης δεν μπορεί να υπερβαίνει τα έξι 
(6) διδακτικά εξάμηνα. 

4. Στην περίπτωση που το Π.Μ.Σ. δεν πραγματοποιηθεί 
ξανά σε μελλοντικό χρόνο τότε ο οποιοσδήποτε φοιτη¬ 
τής που δεν έχει περατώσει τις σπουδές του, ακόμα και 
αν έχει λάβει αναστολή της φοίτησής του, δεν αποφοιτά 
από το Π.Μ.Σ. και διαγράφεται. 

5. Κατά τη διάρκεια της αναστολής της φοίτησης αί¬ 
ρεται η φοιτητική ιδιότητα και αναστέλλονται όλα τα 
σχετικά δικαιώματα του φοιτητή. Η φοιτητική ιδιότητα, 
ανακτάται μετά τη λήξη της αναστολής. 

Άρθρο 13: 

Διδασκαλία, φοίτηση, εξετάσεις 

1. Κάθε μεταπτυχιακός φοιτητής οφείλει να συμμε¬ 
τέχει ενεργά στο Π.Μ.Σ.. Τα μαθήματα είναι εξαμηνιαία 
και κάθε εξάμηνο περιλαμβάνει δεκατρείς (13) πλήρεις 
εβδομάδες για διδασκαλία (θεωρία, φροντιστήριο, εργα¬ 
στήριο, σεμινάριο) και τον απαραίτητο αριθμό εβδομά¬ 
δων για εξέταση. Αν η διδασκαλία κάποιου μαθήματος 
διαρκέσει λιγότερο από εννέα εβδομάδες το μάθημα 
θεωρείται ότι δεν διδάχθηκε επαρκώς και οι φοιτητές 
είναι υποχρεωμένοι να το παρακολουθήσουν σε επό¬ 
μενο εξάμηνο. 

2. Η παρακολούθηση των μαθημάτων του προγράμ¬ 
ματος είναι υποχρεωτική για τους μεταπτυχιακούς φοι¬ 
τητές. Για τον σκοπό αυτό, διατηρείται παρουσιολόγιο 
με ευθύνη του διδάσκοντα. 

3. Η παρακολούθηση των μαθημάτων του προγράμ¬ 
ματος, η ενεργός συμμετοχή στα εργαστήρια, στις ερευ¬ 
νητικές δραστηριότητεςτου Π.Μ.Σ., στα σεμινάρια κ.λπ. 
είναι σημαντική για τους όλους τους μεταπτυχιακούς 
φοιτητές. Επιπλέον, η Συνέλευση μπορεί να ορίζει συ¬ 
γκεκριμένες δραστηριότητες του Π.Μ.Σ. στις οποίες οι 
φοιτητές είναι υποχρεωμένοι να συμμετέχουν. 

4. Αναφορικά με τις απουσίες, φοιτητής που απούσια¬ 
σε περισσότερο από τρεις (3) φορές σε κάποιο μάθημα, 
θεωρείται αποτυχών στο μάθημα αυτό και υποχρεούται 
να το παρακολουθήσει σε επόμενο εξάμηνο. 

5. Στην αρχή κάθε ακαδημαϊκού εξαμήνου, μέσα σε 
προθεσμία που καθορίζει η Συνέλευση, κάθε μεταπτυ¬ 
χιακός φοιτητής εγγράφεται και δηλώνει τα μαθήματα 
που θα παρακολουθήσει μέσα στο εξάμηνο αυτό. 

6. Η εξέταση κάθε μαθήματος γίνεται γραπτά, με δυ¬ 
νατότητα εκπόνησης απαλλακτικών εργασιών. Τελική 
εξέταση στο μάθημα μπορεί να δοθεί δύο μόνο φορές: 
αμέσως μετά τη λήξη του στο τέλος του εξαμήνου και τον 
επόμενο Σεπτέμβριο. Σε ειδικές περιπτώσεις μπορεί να 
αποφασίσει διαφορετικά η Συνέλευση, όπως καθορίζε¬ 
ται στην επόμενη παράγραφο. Οι βαθμοί επιτυχίας των 
φοιτητών στα μεταπτυχιακά μαθήματα ανακοινώνονται 
εντός μηνός μετά τη λήξη της αντίστοιχης εξεταστικής 
περιόδου. 

7. Σε εξαιρετικές περιπτώσεις (π.χ., ανωτέρα βία), η 
Συνέλευση μπορεί να τροποποιήσει ή να μεταθέσει τον 
χρόνο των εξετάσεων. 

8. Κατά την εξέταση ενός μαθήματος και πριν ξεκινήσει 
η διαδικασία, οι μεταπτυχιακοί φοιτητές συμπληρώνουν 


ανώνυμο ερωτηματολόγιο το οποίο αξιολογεί το συγκε¬ 
κριμένο μάθημα καθώς και τον διδάσκοντα. 

9. Κάθε μεταπτυχιακός φοιτητής θα έχει την ευκαιρία να 
εξεταστεί το πολύ δυο (2) φορές σε κάθε μάθημα κατά τη 
διάρκεια των σπουδών του. Σχετική ανάγκη για παράτα¬ 
ση του χρόνου σπουδών προσδιορίζεται στο αντίστοιχο 
άρθρο του παρόντος. Αν απορριφθεί και την τρίτη φορά, 
ο μεταπτυχιακός φοιτητής διαγράφεται από το Π.Μ.Σ. 

10. Εάν κάποιος φοιτητής αποτύχει σε παραπάνω από 
δύο μαθήματα σε όποια εξεταστική στο τέλος των δύο 
εξαμήνων, τότε δεν έχει δικαίωμα να συμμετάσχει στην 
εξεταστική του Σεπτεμβρίου, ούτε να επαναλάβει τη 
φοίτηση του την επόμενη χρονιά και διαγράφεται από 
το Π.Μ.Σ. 

11. Η διαδικασία διαγραφής από το Π.Μ.Σ. κινείται με 
αίτημα της Σ.Ε. προς τη Συνέλευση του Τμήματος ανα- 
φέροντας τους λόγους που ο συγκεκριμένος φοιτητής 
δεν μπορεί να συνεχίσει να φοιτά στο εν λόγω Π.Μ.Σ.. Η 
Συνέλευση αποφασίζει σχετικά. 

Άρθρο 14: 

Μεταπτυχιακή Διπλωματική Εργασία 

1. Η διαδικασία της εκπόνησης της Διπλωματικής 
Εργασίας ξεκινά μετά από αίτηση του μεταπτυχιακού 
φοιτητή προς τη Σ.Ε. μέσω της Γραμματείας, στην οποία 
αναφέρεται η επιθυμητή γνωστική περιοχή, το προτει- 
νόμενο θέμα της Διπλωματικής του Εργασίας καθώς 
και σχετική περίληψη. Στην αίτηση αυτή αναφέρεται 
ο προτεινόμενος Επιβλέποντας της Διπλωματικής του 
Εργασίας και τα υπόλοιπα δύο μέλη της Τριμελούς Εξε¬ 
ταστική Επιτροπής. Η Σ.Ε. προωθεί τις αιτήσεις προς τη 
Συνέλευση η οποία αποφασίζει για τον Επιβλέποντα και 
τηνΤριμελή Εξεταστική Επιτροπή. Η Συνέλευση διατηρεί 
το δικαίωμα να επιλέξει άλλα πρόσωπα ως Επιβλέποντα 
και μέλη τηςΤριμελούς Εξεταστικής Επιτροπής. 

2. Το θέμα της Διπλωματικής Εργασίας θα πρέπει να 
έχει σαφές ερευνητικό προσανατολισμό ώστε να συνάδει 
με τη φιλοσοφία του Π.Μ.Σ. 

3. Η αίτηση του μεταπτυχιακού φοιτητή πρέπει να γί¬ 
νει το αργότερο μέχρι το τέλος του πρώτου (1 ου) μήνα 
του τρίτου (3ου) εξαμήνου σπουδών του μεταπτυχιακού 
φοιτητή και εξετάζεται κατά την επόμενη συνεδρίαση 
της Συνέλευσης. Εάν δεν υπάρξει μέχρι τότε αίτηση του 
μεταπτυχιακού φοιτητή προςτη Σ.Ε., τότε αυτή είναι αρ¬ 
μόδια αυτεπαγγέλτως να εισηγηθεί και η Συνέλευση να 
ορίσει Επιβλέποντα και Τριμελή Εξεταστική Επιτροπή. 

4. Αλλαγή των μελών τηςΤριμελούς Εξεταστική Επι¬ 
τροπής είναι δυνατή με αίτηση του φοιτητή στη Γραμμα¬ 
τεία, για την οποία αποφασίζει η Συνέλευση. Ειδικότερα 
για την αλλαγή Επιβλέποντα, αυτή μπορεί να πραγμα¬ 
τοποιηθεί μόνο μια φορά με αιτιολογημένη αίτηση του 
φοιτητή στη Συνέλευση. 

5. Για την αλλαγή γνωστικού αντικειμένου της Διπλω¬ 
ματικής Εργασίας αυτό μπορεί να γίνει μια φορά με αί¬ 
τηση του φοιτητή προς τη Σ.Ε. η οποία προωθείται στη 
Συνέλευση που είναι η αρμόδια να αποφασίσει. Αλλαγές 
ως προς το θέμα δίχως να αποτελούν αλλαγές του γνω¬ 
στικού αντικειμένου μπορούν να γίνουν περισσότερες 
φορές μετά από αίτημα του φοιτητή προς τη Σ.Ε. το οποίο 
προωθείται προς τη Συνέλευση για την τελική απόφαση. 

6. Ο Επιβλέπων πρέπει να είναι διδάσκων στο Π.Μ.Σ. 
τουΤμήματος, με ερευνητικά ενδιαφέροντα συναφή με 
το θέμα της Διπλωματικής Εργασίας. Ο Επιβλέπων είναι 
υπεύθυνος για την επίβλεψη και καθοδήγηση της διπλω¬ 
ματικής εργασίας του φοιτητή. Παρακολουθεί συνεχώς 
την πορεία της εργασίας του και υποστηρίζει την ερευ¬ 
νητική του προσπάθεια με την υπόδειξη συγκεκριμένων 
κατευθύνσεων έρευνας. Ο κάθε Επιβλέποντας μπορεί να 
επιβλέπει συνολικά μέχρι τρεις (3) Διπλωματικές Εργασί¬ 
ες. Η Διπλωματική Εργασία εξετάζεται από την Τριμελή 
Εξεταστική Επιτροπή σε δημόσια υποστήριξη. 

7. Η Διπλωματική Εργασία κατατίθεται το αργότερο 
στο τέλος του τρίτου (3ου) εξαμήνου στην Τριμελή Εξε¬ 
ταστική Επιτροπή και εξετάζεται είτε πριν είτε εντός της 
επερχόμενης εξεταστικής περιόδου. Ο βαθμός της εξέ¬ 
τασης καταχωρείται εντός της εξεταστικής περιόδου. 

8. Ειδικότερα, δύο βδομάδες πριν από την εξέταση 
αποστέλλεται στα μέλη της τριμελούς εξεταστικής επι¬ 
τροπής σε ηλεκτρονική μορφή η τρέχουσα έκδοση του 
κειμένου της Διπλωματικής Εργασίας. Εάν η εργασία δεν 
έχει ολοκληρωθεί ο μεταπτυχιακός φοιτητής οφείλει να 
ζητήσει παράταση από τη Συνέλευση, με βάση τα ισχύ- 
οντα του παρόντος. 

9. Η υποστήριξη της Διπλωματικής Εργασίας γίνεται σε 
ημερομηνία και ώρα που ορίζεται από τον Επιβλέποντα 
εφόσον δεν έχει αποφασίσει διαφορετικά η Συνέλευση 
και ανακοινώνεται στα λοιπά μέλη τηςΤριμελούς Εξετα¬ 
στικής Επιτροπής, στα μέλη της Σ.Ε. και στον ιστότοπο 
του Τμήματος. Μετά το πέρας της δημόσιας υποστήριξης 
της Διπλωματικής Εργασίας, η Τριμελής Εξεταστική Επι¬ 
τροπή την αξιολογεί και τη βαθμολογεί έχοντας ως κύ¬ 
ριο κριτήριο την επίτευξη συγκεκριμένων ερευνητικών 
αποτελεσμάτων. Συντάσσεται πρακτικό της εξέτασης, 
το οποίο υπογράφεται από όλα τα μέλη τηςΤριμελούς 
Εξεταστική Επιτροπής. 

10. Εάν η Διπλωματική Εργασία εγκριθεί, αλλά έχουν 
γίνει σχετικές παρατηρήσεις και υποδείξεις, ο μεταπτυ¬ 
χιακός φοιτητής είναι υποχρεωμένος να τις λάβει υπόψη, 
να προβεί στις απαραίτητες τροποποιήσεις και βελτι¬ 
ώσεις μέσα στο διάστημα που θα του υποδειχθεί και 
να καταθέσει την τελική μορφή της στον Επιβλέποντα. 
Ανάλογα με τη μορφή και την έκταση των τροποποιή¬ 
σεων ή βελτιώσεων, τα μέλη της επιτροπής μπορούν να 
ζητήσουν νέα αξιολόγηση του κειμένου της Διπλωματι¬ 
κής Εργασίας ή να εξουσιοδοτήσουν τον Επιβλέποντα 
να δώσει την τελική έγκριση. Μετά τον τελικό έλεγχο της 
εργασίας, ο Επιβλέποντας καταθέτει το σχετικό πρακτικό 
εξέτασης στη Γραμματεία του Τμήματος. Ο υποψήφιος 
υποχρεούται να καταθέσει τη Διπλωματική του Εργασία 
σε έντυπη και ηλεκτρονική μορφή στη Βιβλιοθήκη του 
Πανεπιστημίου. 

11. Σε περίπτωση που η Διπλωματική Εργασία δεν 
εγκριθεί, ο μεταπτυχιακός φοιτητής έχει τη δυνατότητα 
να επιλέξει άλλο θέμα, προκειμένου να εκπονήσει νέα 
εργασία. Η δυνατότητα αυτή παρέχεται για μία και μόνη 
φορά, αρκεί να μη προκαλείται παράταση πέρα των πέ¬ 
ντε (5) εξαμήνων. Αν ο φοιτητής αποτύχει δύο φορές να 
εγκριθεί η Διπλωματική του Εργασία, τότε δεν αποφοιτά 
από το Π.Μ.Σ., η Σ.Ε. ενημερώνει τη Συνέλευση σχετικά 


η οποία αποφασίζει τη διαγραφή του συγκεκριμένου 
φοιτητή. 

12. Η Διπλωματική Εργασία είναι εκτυπωμένη σε χαρτί 
Α4 και έχει έκταση περίπου 35.000 λέξεις. Η τυπωμένη 
επιφάνεια κάθε σελίδας περιλαμβάνει περίπου 500 λέξεις 
ή 3000 χαρακτήρες. Το κείμενο της διπλωματικής εργα¬ 
σίας παραδίδεται στην τελική του μορφή, υποχρεωτικά, 
σε ηλεκτρονική μορφή (αρχείο Η/Υ) τόσο πηγαίου χαρα¬ 
κτήρα (π.χ., ννοιτΙ άοευΓΠθπΐ, ΙθϊθχΓΙθβ) όσο και τελικής 
μορφής (π.χ., ράί αρχείο). Το τελικό μέγεθος σε σελίδες, 
το οποίο δεν θα πρέπει να είναι μικρότερο συνολικών 
των εβδομήντα (70) συμπεριλαμβανομένων όλων των 
πεδίων, επαφίεται στον Επιβλέποντα καθηγητή κάθε 
Διπλωματικής Εργασίας ανάλογα με την περίπτωση με 
τελική ευθύνη τηςΤριμελούς Εξεταστικής Επιτροπής. 

Άρθρο 15: 

Βαθμολογία 

1. Η επίδοση των μεταπτυχιακών φοιτητών βαθμολο¬ 
γείται με το ίδιο σύστημα που ισχύει και για τον πρώτο 
κύκλο σπουδών - ελάχιστη βαθμολογία το μηδέν (0), 
βάση το πέντε (5), και άριστα το δέκα (10), σε ακέραια 
κλίμακα - και η κάθε βαθμολογία κατατίθεται στη Γραμ¬ 
ματεία του Τμήματος από τον διδάσκοντα. 

2. Οι μέσοι όροι βαθμολογίας υπολογίζονται με συντε¬ 
λεστές βάρους ανάλογους προς τις Ε0Τ5 μονάδες των 
αντίστοιχων μαθημάτων. Ο βαθμός κάθε μαθήματος και 
της Διπλωματικής Εργασίας πολλαπλασιάζεται με τον 
αριθμό μονάδων Ε0Τ5 που του αντιστοιχούν και τα γι¬ 
νόμενα αυτά αθροίζονται.Το τελικό άθροισμα διαιρείται 
με το σύνολο των μονάδων Ε(ΙΤ5 των μαθημάτων και της 
εργασίας (δηλ. 90). 

Άρθρο 16: 

Προϋποθέσεις για τη λήψη του Π.Μ.Σ. 

1. Μέχρι την καταληκτική ημερομηνία των σπουδών 
του μεταπτυχιακού φοιτητή θα πρέπει να έχει αυτός 
συγκεντρώσει 60 μονάδες Ε(ΙΤ5 από τα μαθήματα των 
δυο εξαμήνων και 30 επιπλέον Ε(ΙΤ5 μονάδες από τη Δι¬ 
πλωματική Εργασία, δηλαδή συνολικά 90 μονάδες Ε(ΙΤ5. 

2. Μέχρι την καταληκτική ημερομηνία των σπουδών 
του, ο μεταπτυχιακός φοιτητής θα πρέπει να έχει πα- 
ραδώσει στη Γραμματεία του Τμήματος βεβαίωση από 
τη Βιβλιοθήκη του Πανεπιστημίου ότι έχει καταθέσει το 
κείμενο της μεταπτυχιακής Διπλωματικήςτου Εργασίας 
σε έντυπη και ψηφιακή μορφή. Το εκτυπωμένο κείμενο 
πρέπει να φέρει τις υπογραφές των μελών τηςΤριμελούς 
Εξεταστικής Επιτροπής. 

3. Μέχρι την καταληκτική ημερομηνία των σπουδών 
του ο Επιβλέποντας της Διπλωματικής Εργασίας του 
φοιτητή θα πρέπει να έχει προσκομίσει στη Γραμματεία 
τουΤμήματος γραπτή βεβαίωση επιτυχούς υποστήρι¬ 
ξης από τον φοιτητή της Διπλωματικής του Εργασίας, 
υπογεγραμμένη από την Τριμελή Εξεταστική Επιτροπή. 

4. Μέχρι την καταληκτική ημερομηνία των σπουδών 
του, ο μεταπτυχιακός φοιτητής θα πρέπει να έχει παρα- 
δώσει στον Επιβλέποντα αντίγραφο της Διπλωματικής 

Εργασίας σε έντυπη ή/και ψηφιακή μορφή, ανάλογα 
με την απόφαση του Επιβλέποντα. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3216/06.08.2018 


Άρθρο 17: 

Υποχρεώσεις φοιτητών του Π.Μ.Σ. 

1. Οι φοιτητές του Π.Μ.Σ. υποχρεούνται να προσφέ¬ 
ρουν επικουρικό έργο σε διάφορες δραστηριότητεςτου 
Τμήματος όπως είναι επιτήρηση εξετάσεων, επιτήρηση 
εργαστηρίων κ.ά. ανάλογα με απόφαση της Συνέλευσης. 

2. Υποχρεούνται, επίσης, να συμμετέχουν στη διορ¬ 
γάνωση εκδηλώσεων του Τμήματος, όπως συνέδρια, 
θερινά σχολεία, ομιλίες κ.ά. ανάλογα με απόφαση της 
Συνέλευσης. 

Άρθρο 18: 

Μεταβατικές διατάξεις 

Για την επίλυση οποιοσδήποτε ζητήματος προκύψει, 
ερμηνευτικού ή άλλου, σχετικά με τις μεταπτυχιακές 
σπουδές, καθώς και για την τροποποίηση του παρόντος 
κανονισμού, αρμόδια να αποφασίσει είναι η Συνέλευ¬ 
ση, εκτός από τις περιπτώσεις που ορίζει διαφορετικά 
ο νόμος και οι αποφάσεις της Συγκλήτου του Ιονίου Πα¬ 
νεπιστημίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 9 Ιουλίου 2018 

Ο Πρύτανης 

ΒΑΣΙΆΕΙΟΣ ΧΡΥΣΙΚΟΠΟΥΑΟΣ 


Αριθμ. 16767 _ (2) 

Καθορισμός γνωστικού αντικειμένου της Μετα- 
ξοϋλας Μανικάρου του Δημητρίου, μέλους Ερ¬ 
γαστηριακού Διδακτικού Προσωπικού (Ε.ΔΙ.Π.) 
του Παιδαγωγικού Τμήματος Δημοτικής Εκπαί¬ 
δευσης, της Σχολής Επιστημών Αγωγής του Πα¬ 
νεπιστημίου Ιωαννίνων. 

Ο ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 

Έχοντας υπόψη: 

1 .Τις διατάξεις του π.δ. 746/1970 (ΦΕΚ: 267/12.12.1970) 
«Ίδρυση Πανεπιστημίου Ιωαννίνων». 

2. Τις διατάξεις του π.δ. 105/2013 (ΦΕΚ: ΑΊ 37) «Μετονο- 
μασίαΤμήματος και ίδρυση, συγκρότηση, κατάργηση και 
ανασυγκρότηση Σχολών στο Πανεπιστήμιο Ιωαννίνων». 

3. Την 117/14.08.2014 (ΦΕΚ: 513/ΥΟΔΔ/25.8.2014) 
απόφαση του Συμβουλίου του Πανεπιστημίου Ιωαννί¬ 
νων, σε συνδυασμό με την αριθμ. Φ. 120.61 /43/134749/ 
Β2/27.8.2014 Διαπιστωτική Πράξη του Υπουργού ΠΑΙΘ 
για το διορισμό Πρύτανη του Πανεπιστημίου Ιωαννίνων. 

4. Τις διατάξεις της παραγράφου 7 του άρθρου 27 του 
ν. 4386/2016 (ΦΕΚ: 83/Α/11.5.2016). 

5. Την 162818/ 29-9-2017 (ΦΕΚ: 993/Γ/9-10-2017) Από¬ 
φαση του Υπουργού Παιδείας, Έρευνας και Θρησκευμά¬ 
των, μετάταξης μόνιμων εκπαιδευτικών της Πρωτοβάθ¬ 


μιας και Δευτεροβάθμιας εκπαίδευσης σε θέσεις Ειδικού 
Εκπαιδευτικού Προσωπικού (Ε.Ε.Π.) και Εργαστηριακού 
Διδακτικού Προσωπικού (Ε.ΔΙ.Π.) στα Α.Ε.Ι. της χώρας. 

6. Την 2878/16.10.2017 πράξη του Πρύτανη του Πα¬ 
νεπιστημίου Ιωαννίνων, ανάληψης καθηκόντων σε θέση 
Εργαστηριακού Διδακτικού Προσωπικού (Ε.ΔΙ.Π.) του 
Πανεπιστημίου Ιωαννίνων. 

7. Την 2883/16.10.2017 διαπιστωτική πράξη του 
Πρύτανη του Πανεπιστημίου Ιωαννίνων ένταξης σε συ- 
σταθείσα οργανική θέση Εργαστηριακού Διδακτικού 
Προσωπικού (Ε.ΔΙ.Π.) του Παιδαγωγικού Τμήματος Δη¬ 
μοτικής Εκπαίδευσηςτης Σχολής Επιστημών Αγωγής του 
Πανεπιστημίου Ιωαννίνων. 

8. Το 1570/18.6.2018 έγγραφο του Προέδρου του Παι¬ 
δαγωγικού Τμήματος Δημοτικής Εκπαίδευσης της Σχο¬ 
λής Επιστημών Αγωγής του Πανεπιστημίου Ιωαννίνων. 

9. Το απόσπασμα πρακτικών της Συνέλευσης του Παι- 
δαγωγικούΤμήματος Δημοτικής Εκπαίδευσης του Πανε¬ 
πιστημίου Ιωαννίνων (συνεδρία αριθμ. 665/13.6.2018). 

10. Την 1460/30.5.2018 αίτηση της ενδιαφερόμενης. 

11. Το Διδακτορικό Δίπλωμα του Παιδαγωγικού Τμή¬ 
ματος Νηπιαγωγών, του Πανεπιστημίου Ιωαννίνων της 
Μανικάρου. 

12. Το γεγονός ότι από την παρούσα πράξη δεν προκα- 
λείται δαπάνη σε βάρος του κρατικού προϋπολογισμού, 
διαπιστώνουμε: 

Ότι το γνωστικό αντικείμενο της Μεταξούλας Μανικά¬ 
ρου του Δημητρίου, μέλους κατηγορίας Εργαστηριακού 
Διδακτικού Προσωπικού (Ε.ΔΙ.Π.) του Παιδαγωγικού Τμή¬ 
ματος Δημοτικής Εκπαίδευσης, της Σχολής Επιστημών 
Αγωγής του Πανεπιστήμιου Ιωαννίνων, καθορίζεται ως 
εξής: «Νεοελληνική Λογοτεχνία», του Παιδαγωγικού Τρή¬ 
ματος Δημοτικής Εκπαίδευσης, της Σχολής Επιστημών 
Αγωγής του Πανεπιστημίου Ιωαννίνων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 5 Ιουλίου 2018 
Ο Πρύτανης 
ΓΕΩΡΓΙΟΣ ΚΑΨΑΛΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στην 72039/Ν1 /7-5-2018 απόφαση του Υπουργού Παι¬ 
δείας, Έρευνας και Θρησκευμάτων, που δημοσιεύτηκε 
στο ΦΕΚ 1799/21-5-2018 (τ. Β') στη σελίδα 19673, στη 
Β' στήλη, στο στίχο 1 και 2 έκτων κάτω διορθώνεται: 
το εσφαλμένο: «Φ.2.Α./125848/Δ5/10-9-2013» 
στο ορθό: «Φ.2.Α./125838/Δ5/10-9-2013» 

(Από το Υπουργείο Παιδείας, Έρευνας 
και Θρησκευμάτων) 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί>ίτΐ35ί6ΐ·.0ΐ(4>6ί.αΓ 
















